text: Død hval kan være livsfarlig
  11 februar 2015 kl. 19.32
  Rør ikke ved den strandede, døde hval på Fanø. Den kan være fyldt med farlige bakterier, siger ekspert.
  Den døde og rådnede hval på Fanø kan være fyldt med sygdomme. Hold jer fra den, advarer ekspert.
  - Hvalen er meget rådden og er højst sandsynligt fyldt med en masse sygdomsfremkaldende bakterier på overfladen. Erfaringer viser, at døde hvaler generelt er smittefarlige, rør derfor ikke ved hvalen, siger Lasse Fast Jensen, biolog og museumsinspektør ved Fiskeri- og Søfartsmuseet i Esbjerg, ifølge BT.
  Hvalen skal undersøges torsdag af ? grundigt indpakkede ? biologer, heriblandt Lasse Fast Jensen.
  Han deltog også i undersøgelserne af de to kaskelothvaler, der strandede for et år siden.
  - Efter undersøgelserne viste det sig, at én af disse hvaler bar livstruende bakterier, og det er bestemt ikke unormalt for døde hvaler, siger Lasse Fast Jensen til BT.
  